**Ügymenetleírás kereskedelmi tevékenység bejelentése, mellékletek**

**Ügyintéző, hivatali elérhetőség:**

**Kovács Zsuzsa 88/598-013** **szocialis@liter.hu**

**Vonatkozó jogszabály:**

- a kereskedelmi tevékenység végzésének feltételeiről szóló 210/2009. (IX.29.) számú   kormányrendelet

- a kereskedelemről szóló 2005. évi CLXIV. törvény

- a szolgáltatási tevékenység megkezdésének és folytatásának általános szabályairól szóló 2009.  évi LXXVI. Törvény

- az élelmiszerek forgalomba hozatalának, valamint előállításának engedélyezéséről, illetve bejelentéséről szóló 57/2010 (V.7.) FVM rendelet

- 2004. évi CXL. törvény a közigazgatási hatósági eljárás és szolgáltatás általános szabályairól

- 1990. évi XCIII. évi törvény az illetékekről

**Fizetendő díjak, illetékek:**

Üzlet működési engedélye iránti eljárás illetéke: 10 000,-Ft

A működési engedélyben feltüntetett adatok módosítása: 3 000,-Ft

Kereskedelmi tevékenység bejelentésének illetéke: 3 000,-Ft

Bejelentett adatok módosításának illetéke: 3 000,-Ft

**Fizetés módja:** illetékbélyeg

**Bejelentéshez kötött kereskedelmi tevékenység:**

A kereskedelmi tevékenység bejelentése kérelemre indul. Bejelentéshez kötött kereskedelmi tevékenység esetén a tevékenység a bejelentést követően megkezdhető.

**A kérelemhez mellékelni kell:**

* nem a kérelmező tulajdonában lévő üzlet esetében az üzlet használatának jogcímére (bérlet stb.) vonatkozó igazoló okiratot (a tulajdoni lap kivételével);
* haszonélvezet esetében – ha nem a tulajdonos vagy a haszonélvező a kérelmező – a haszonélvező hozzájárulását igazoló okiratot;
* közös tulajdonban álló üzlet esetében, ha nem a tulajdonostársak közössége a kérelmező, a tulajdonostársak hozzájárulását igazoló okiratot;
* Vállalkozói igazolványt vagy Igazolás egyéni vállalkozó nyilvántartásáról,
* Gazdasági társaságok esetében cégkivonatot/végzést  és aláírási címpéldányt
* A eljáráshoz szükséges illetékbélyeget (3.000,- Ft bejelentés esetén)
* Ha nem a kérelmező jár el, eredeti írásbeli meghatalmazást.

**Az eljárás menete:**

- Az ügyintéző a bejelentés megérkezését követően haladéktalanul ellenőrzi, hogy a bejelentés megfelel-e a meghatározott követelményeknek, és a bejelentés megérkezésétől számított 15 napon belül igazolás megküldésével értesíti az ügyfelet a nyilvántartásba vételről.

- Az ügyintéző a bejelentés másolatát a nyilvántartásba vételt követően a nyilvántartási számmal együtt megküldi a jogszabályban meghatározott szakhatóságoknak,

- A jegyző a jogszabályban előírt vásárlók könyvét hitelesíti.

- Ha a kereskedelmi tevékenység a hatóságok feladat- és hatáskörét a jogszabályban megjelölt szempontok szerint érinti, az érintett hatóság a bejelentés kézhezvételétől számított 30 napon belül hatósági ellenőrzést folytat le, melynek eredményéről a hatóságok az ellenőrzést követő 8 napon belül tájékoztatják a jegyzőt.

- Ha a bejelentés nem felel meg a meghatározott követelményeknek, a jegyző a bejelentés hiányainak megjelölése mellett figyelmezteti a szolgáltatót a tevékenység bejelentés nélküli folytatásának jogkövetkezményeire.

**Működési engedély-köteles kereskedelmi tevékenység:**

A működési-engedély köteles kereskedelmi tevékenység engedélyezése kérelemre indul.

A jogszabály meghatározza a kizárólag működési engedély birtokában forgalmazható termékek körét. A működési engedély-köteles kereskedelmi tevékenység csak jogerős működési engedély birtokában végezhető a tevékenység

**A kérelemhez mellékelni kell:**

* nem a kérelmező tulajdonában lévő üzlet esetében az üzlet használatának jogcímére (bérlet stb.) vonatkozó igazoló okiratot (a tulajdoni lap kivételével);
* haszonélvezet esetében – ha nem a tulajdonos vagy a haszonélvező a kérelmező – a haszonélvező hozzájárulását igazoló okiratot;
* közös tulajdonban álló üzlet esetében, ha nem a tulajdonostársak közössége a kérelmező, a tulajdonostársak hozzájárulását igazoló okiratot;
* Vállalkozói igazolványt vagy Igazolás egyéni vállalkozó nyilvántartásáról,
* Gazdasági társaságok esetében cégkivonatot/végzést  és aláírási címpéldányt
* A eljáráshoz szükséges illetékbélyeget (10.000-, Ft. működési engedély)
* Ha nem a kérelmező jár el, eredeti írásbeli meghatalmazás

**Az eljárás menete:**

- Ha a kérelem hiányosan került benyújtásra, az ügyintéző a pótolandó dokumentum megjelölésével, határidő tűzésével hiánypótlásra szólítja fel az ügyfelet

- Amennyiben a kereskedő helyszíni szemle megtartását kérte, a kérelem beérkezését követően az ügyintéző helyszíni szemlét tűz ki, amelyről a kitűzött időpont előtt 15 nappal írásban értesíti az ügyfeleket és szakhatóságokat. Amennyiben a kereskedő a helyszíni szemle megtartását nem kérte, a jegyző szerzi be a szakhatóságok állásfoglalását.

- A jegyző a működési engedély megadásáról vagy a kérelem elutasításáról szóló határozatot közli a kérelmezővel, az üzlet és a közvetlenül szomszédos - az üzlettel közös határvonalú, telekhatárú - ingatlanokkal rendelkezni jogosultakkal –társasház esetén a közös képviselővel- az eljárásban közreműködött hatóságokkal

- A jegyző a működési engedély megadásával egyidejűleg az üzletet a nyilvántartásba veszi és működési engedélyről szóló igazolást ad ki.

- A jegyző a jogszabályban előírt vásárlók könyvét hitelesíti.